**Destinului meu…**

*Mahok Valeria*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tu ești scânteia mea de viață

Născut în lacrimi la ceas sfânt,

Voința tatălui ceresc,

Enigmă a vieții pe pământ.

Ești muza stelei călătoare,

Pe agitatul drum al vieții,

Ești dărnicia întruchipată

Și suflet viu, plin de culoare.

Tu ești oceanul vieții mele,

Ești răsărit către apus,

Ești uraganul nemilos,

Pentru pedeapsa celor rele.

Ești orizontul meu de viață,

Iar eu pământ însuflețit,

Ești zala unui lanț de vieți

Și un întreg pân’la sfârșit.